Lok 13 ligger ca 28m VSV for lok 12 og er avgresnet fra denne ved tre negative prøvestikk. Alle forhold er lik lok 12, bortsett fra at vi har ingen sjakter eller prøvestikk uten vann. Antatt lokalitetsutbredelse: 55m2. Lokaliteten ligger på mellom 76 og 79 moh. Antatt lokalitetsutbredelse 55 m2. Det ble tatt 10 prøvestikk, 4 positive. Det var lite funn i hvert stikk og vi fant ingen konsentrasjoner. Løsmasseproblematikken var den samme som på lok 12 rett bortenfor. Det virker skrint og ødelagt. Tilsammen ble det funnet 7 funn.

Lok 14 ligger V i område 2 på et lite lyngkledd og furubevokst nes, orientert ut mot myrene i VSV og i S. I NØ stiger terrenget oppover mot et høydedrag, noe som gir god ly for vær og vind. I NV og VNV skråner terrenget kraftig etter ca 20-25m, ned mot Seterbekken. Det har gått fjordarmer inn på begge sider av lokaliteten. Den er spesielt utsatt for vestavind. Antatt lokalitetsutbredelse: 7m2. Lokaliteten ligger på ca 64 moh. Det ble tatt to prøvestikk på lokaliteten, to var positive. Det ble tatt flere i nærheten. Alle negative. Tilsammen ble det funnet 22 flint. Hele flaten rundt grøten med de positive stikkene var beplantet av trær. NØ for lokaliteten hvor terrenget skråner oppover ble det tatt fire negative stikk. Det virker som lokaliteten er liten og at den er konsentrert i umiddelbar nærhet av grøften, og at den derfor er ganske ødelagt av denne. Antar at lok 14 er den samme som Seterbekken 4.

Ved en tidligere befaring på stedet ble det gjort oppmerksom på at det like ØSØ for naustrekka i planområdet er blitt gjort funn av slagg i veiskjæringa på den nye grusvegen ned til nausta. Ved denne undersøkelsen kunne det raskt konstateres at det lå tappeslagg og brent leire spredt utover veigrøfta over et ca 8m bredt område . Ved opprensk av skjæringen her ble det konstatert at slagget lå like under overflaten på ca 5cm dybde. Etter prøvestikking ble det raskt avgrenset en funnkonsentrasjon ved en steinpakning ved PS MS 10. Her lå det også store slaggblokker rett under torva. Det ble funnet lite kull i området (skrint), men i MS 10 var det kull i det funnførende laget med slagg og brent leire slik at en kunne ta ut en C14 prøve her. Steinpakningen sentralt på lokaliteten er tilnærmet sirkulær og måler ca 5,5m i diameter. Det ble totalt tatt to positive prøvestikk på stedet, samt gjort løsfunn fra veigrøfta like nordvest for lokaliteten. Lokaliteten ble videre avgrenset av negative prøvestikk mot øst, sør og vest. Lenger ned mot sjøen i nord var undergrunnen meget skrinn, samt at utkastmasse fra veien var lagt opp her.

Røysa måler 9m SV-NØ og 3,5m NV-SØ og består av rullestein med gjennomsnittsstørrelse på ca 30cm. Enkelte større blokker innimellom. Maksimal høyde på røysa er idag 1,9m. Røysa har et ca 10cm tykt jordlag på toppen og er tilvokst med lyng, mose, blåbærlyng, rogn og gress. Røysa kan vel best beskrives som langrøys med mange søkk og uregelmessigheter. Det ser ut til å være tatt ut masse fra siden, samt plassert masse ovenpå den, trolig i forbindelse med veibygging. Like øst for røysa er det lagt opp en steinvoll som resultat av denne veibyggingen. Denne går kant i kant med røysa, og får strukturen til å se ut som den del av denne vollen. Veien har også gjort et snitt gjennom ytterkanten på røysa i NV. Også en del forstyrrelser er synlig i form av moderne søppel i V del av røysa.

Lokalitet R1 ligger omtrent ved kote 25, på en liten kolle orientert ØNØ-VSV, avgrenset av berg mot N og en bekk mot S. Mot Ø er det overgang til myr, og mot V er det berg og våt, steinete gressmark som ligger i flomsonen til bekken. Terrenget heller slakt ned mot Ø og V; brattere mot S og bekken. På lokaliteten vokser det spredte furutrær, røsslyng og einer. Ved lokalitetens høyeste punkt krysser en godt synlig sti orientert N-S. Denne fortsetter over bekken mot S og opp til planlagt og delvis opparbeidet hyttevei. Det ble gravd 12 prøvestikk på lokaliteten, hvorav 5 var positive. De funnførende prøvestikkene ligger på flatas høyeste punkt. Lokalitetens utstrekning omfatter anslagsvis 138m2. Det relativt beskjedne funnmaterialet bestod utelukkende av flint (avslag).

Fornminne 1: Gravrøys, diameter 5 m, høyde 0,9 m. Den ligger på ryggens N-brink, lengst i NØ. Uklart markert i N, ellers tydelig og godt synlig i terrenget. Ingen opplysninger om vegetasjon. Grunt søkk i toppen, diameter ca 0,75 m, dybde inntil 0,25 m. Fra ØSØ-kant en grunn forsenkning inn til midten, lengde ca 2,5 m. I haugens S-kant går en sti orientert Ø-V og her er en del stein i dagen. Ca 12 m VSV for fornminne 1: Fornminne 2: Gravhaug, diameter ca 3 m, høyde ca 0,3 m. Vises tydelig i terrenget, men er uklart markert. Gressbevokst. I toppen er et rundt søkk med diameter ca 0,6 m, dybde ca 0,15 m. Gravfeltet ble kontrollregistrert den 19.08.2015 og kartfestingen ble noe korrigert, samtidig ble en mulig gravhaug noe lengre mot vest avkreftet som gravminne.

22 kullgroper

Lokalitet R1 ligger omtrent ved kote 22,5 på en liten østvendt flate avgrenset av berg mot N, V og S. På flate ligger prøvestikkene ROL 1 og 2. Lenger Ø ligger prøvestikkene ROL 4 og HMJ 2. N og NØ for lokaliteten ligger en markant strandvoll av rullestein. Lokaliteten ligger omtrent ved kote 22,5.

Lokalitet R2 ligger mellom kote 25-27.5, på en sørvendt og åpen flate. På flata ligger prøvestikket HMJ 1. Lokaliteten er avgrenset av berg i Ø og V, og av negative prøvestikk mot N og S.